laion/Wikipedia-Exotic huggingface dataset:
דראגוטין יסיך

ד"ר דראגוטין יסיך (בסרבו-קרואטית: Dragutin Jesih‏; 8 במאי 1895 – 20 בנובמבר 1944) היה כומר קתולי, חסיד אומות העולם קרואטי, אשר פעל להצלת יהודים בשטחי המדינה העצמאית של קרואטיה, והוצא להורג בעקבות פעילותו. יסיך נולד בכפר סטנייבץ (בקרואטית: Stenjevec) אשר לימים הפך לפרבר של העיר זאגרב. הוא יצא ללימודי תאולוגיה בארצות הברית והוסמך לכמורה ב"סמינר סיינט פרנסיס" (אנ') אשר בוויסקונסין. הוא כיהן בשורת משרות כמורה בארצות הברית, ופרסם ספרים ומאמרים בנושאים תאולוגיים. ב-1933 שב ליוגוסלביה וכיהן במשרות כמורה באזור קרואטיה. במהלך מלחמת העולם השנייה, לאחר הפלישה ליוגוסלביה על ידי גרמניה הנאצית והקמת המדינה העצמאית של קרואטיה סייע באופן פעיל למשפחות יהודיות להסתתר מפני רדיפות האוסטאשה ושילוחן למחנות ההשמדה. בין השאר הציל את דן ברעם ומשפחתו כאשר מצא להם מסתור במרתף כנסייה בכפר שצ'יטארייבו (בקרואטית: Šćitarjevo), בו כיהן ככומר. ברעם עלה לימים לישראל וכיהן כתת ניצב במשטרת ישראל. בנוסף, העניק יסיך מסתור לפצועים מקרב כוחות הפרטיזנים של טיטו. בנובמבר 1944, כתוצאה מהלשנה, פשטו על ביתו אנשי אוסטאשה. יסיך הובל לכפר הסמוך לנהר סאווה, שם נרצח באכזריות בנשק קר וגופתו הושחתה. גופתו נמצאה שלושה שבועות לאחר הירצחו, והוא נקבר בחשאי באותו היום. ביוזמתו של דן ברעם הכיר ב-1 בספטמבר 1992 ארגון יד ושם בדראגוטין יסיך כחסיד אומות העולם. The persecuted Croatian boy was the founder of the Israeli National Guard באתר vecernji.hr (בקרואטית) Dragutin Jesih – the 70th anniversary of the martyr's death of the priest of Ščitarjevo, באתר krizari.hr (בקרואטית) דראגוטין יסיך, באתר יד ושם (באנגלית). The story of a Catholic priest who, with the help of Archbishop Stepinac, saved a Jewish boy and was declared Righteous Among the Nations, באתר bitno.net (בקרואטית).
תיכון מקיף ט' ראשון לציון

תיכון מקיף ט' ראשון לציון מוכר גם כקרית החינוך ע"ש דוד אלעזר הוא בית ספר תיכון עירוני אשר הוקם בשנת 1999 במערב ראשון לציון, בשכונת נאות אשלים. בבית הספר פועלות כיתות ז'–י"ב ולומדים בו 1,380 תלמידים. בית ספר מקיף ט' חורט על דגלו את ערכי כבוד האדם, ערך הנתינה, המורשת היהודית וידע עולם, שייכות ומחויבות לערכי היסוד של מדינת ישראל, אכפתיות ומחויבות לאיכות הסביבה. בבית הספר פועלות מספר מגמות ומסלולי לימוד ביניהם: מגמת החינוך הגופני, מגמת ספרדית, מגמת מחשבת ישראל, הנדסת תוכנה, ביוטכנולוגיה ופיזיקה. תיכון מקיף ט' מתחלק לשני מתחמים שונים: החטיבה העליונה – בניין אשר נמצא ברח' התזמורת 17 ראשון לציון, בו לומדים תלמידי שכבות י'–י"ב. בין השאר המתחם כולל את בניין החטיבה עליונה. חטיבת ביניים – בניין אשר נמצא ברחוב נגבה 33 ראשון לציון, ובו לומדים תלמידי שכבות ז'–ט'. בבית הספר נלמדים כל מקצועות החובה, אך במקצועות הבחירה ישנם מספר רב של מסלולים: מגמת חינוך גופני – מגמה שש שנתית (מכיתה ז' עד כיתה י"ב). המגמה משלבת לימודים עיוניים ברמת בגרות ופעילות ספורטיבית מוגברת. תלמידי המגמה מגבירים לימודי אנטומיה, פיזיולוגיה, פסיכולוגיה של הספורט, תולדות החינוך הגופני-עיוני, ובמישור העיוני חדר כושר. בתום לימודיהם יקבלו בוגרי המגמה תעודת מדריך חדר כושר ובריאות, מדריך אימון אישי ומדריך רצועות מטעם מכון וינגייט. מגמת ביוטכנולוגיה – מגמה על-אזורית שש שנתית של לימודי מדעיים ברמה גבוהה המורכבת מ-10 יחידות לימוד הכוללות בגרות מתוקשבת, עבודת מעבדה, ופרויקט מחקר במכון אקדמי. מגמת הנדסת תוכנה – מגמת הנדסת תוכנה מכשירה את בוגריה לעסוק בעיצוב תוכנה ובתכנות מחשבים. תלמידי המגמה מגבירים מדעי המחשב ברמה של 5 יחידות לימוד ועבודת הגמר שלהם היא בנושא תכנות אפליקציות בסביבת אנדרואיד. מגמות הלימוד, באתר תיכון מקיף ט' ראשון לציון
מלאכים נופלים (שיר)

"מלאכים נופלים" הוא שיר שהוקלט על ידי הזמר-יוצר הישראלי שרון הולצמן. הוא יצא לאור כסינגל באוגוסט 2014. השיר נכתב, הולחן והופק מוזיקלית על ידי שרון הולצמן ושוחרר במלאת שנה למותו של המוזיקאי גבריאל בלחסן. השיר נכתב כמחווה ומוקדש לזכרו של גבריאל. שנה עברה: שרון הולצמן שר לגבריאל בלחסן, באתר ynet, 13 באוגוסט 2014 מלאכים נופלים – שרון הולצמן לגבריאל בלחסן ז"ל, באתר חרסונסקי מיוסיק, ‏21 באוגוסט 2014
סיירת פיקודית

סיירת פיקודית היא סוג יחידה צבאית שהתקיימה בצה"ל בין 1955 ל-1974. הסיירת הפיקודית שימשה כחוד החנית של הפיקוד המרחבי לו השתייכה. תפקידה של הסיירת היה למלא משימות באבטחת הגבולות אותם לא יכלו למלא גדודי החי"ר הרגילים (הצנחנים וגולני למשל) עקב משימות דחופות יותר. במהלך שנות קיומן מרבית משימותיהן של הסיירות הפיקודיות היו קשורות לבט"ש. שלוש הסיירות הפיקודיות היו: סיירת אגוז תחת פיקוד הצפון. פעלה מ-1956 עד 1957 ומ-1964 עד 1973 (רשמית פורקה ב-1974). סיירת חרוב תחת פיקוד המרכז. פעלה מ-1967 עד 1973. סיירת שקד תחת פיקוד הדרום. פעלה מ-1955 עד 1974 ומ-1980 עד 1983. סיירת (יחידה צבאית) יחידות מובחרות בצה"ל ערך זה הוא קצרמר בנושא יחידות צה"ל. אתם מוזמנים לתרום לוויקיפדיה ולהרחיב אותו.
הזירה (תוכנית טלוויזיה)

הזירה הוא שעשועון טריוויה ישראלי בהנחיית רשף לוי המבוסס על הפורמט ההולנדי "The Floor" (אנ'). התוכנית צפויה להיות משודרת בכאן 11. השעשועון נערך באולפן עם רצפה ענקית המחולקת ל-49 משבצות. על כל משבצת עומד מתמודד עם קטגורית ידע שבה הוא מתמחה. מטרת כל מתמודד היא להדיח את המתמודדים האחרים על ידי ניצחון בקרבות טריוויה והשתלטות על המשבצות שלהם. במסגרת הקרבות, כל אחד משני המתמודדים יצטרך בתורו לזהות תמונות במגוון נושאים. בכל תור יעמדו בפני המתמודד 45 שניות לזהות את התמונה. אם הוא מזהה את התמונה התור עובר למתמודד השני, ובמידה ונגמר הזמן ללא זיהוי הוא מפסיד בקרב ומודח מיידית. המתמודדים שלא הודחו ממשיכים מפרק לפרק, עד לפרק האחרון בו יישאר על הזירה רק מתמודד אחד שהשתלט על הזירה כולה ויזכה ברבע מיליון שקלים. באפריל 2024 פורסם שתאגיד השידור הישראלי רכש את הזכויות להפקת גרסה מקומית של השעשועון "The Floor". ב-21 במאי 2024 פורסם על תחילת צילומי השעשועון. בנוסף פורסם שהשעשועון יקרא "הזירה" וינחה אותו הקומיקאי רשף לוי. שירה יום טוב, פרס של רבע מיליון לזוכה: שעשועון חדש בדרך למסך, באתר אייס, 21 במאי 2024 נפלנו ברצפה: השעשועון הלוהט ביותר בעולם בדרך לכאן 11, באתר "Time Out ישראל", 10 באפריל 2024 רינת קרמר יבלינוביץ, ‏הזירה: השעשועון המצליח בעולם מגיע לישראל, באתר "סרוגים", 21 במאי 2024
חן שמילו

חן שמילו הוא משפטן ופעיל למען קהילת הלהט"ב בישראל. משמש מנכ"ל עמותת בוגרי 8200. בעבר שימש כמנכ"ל הוועד למלחמה באיידס ממקימי החברה לרפואת להט"ב בהסתדרות הרפואית. שמילו נולד וגדל בקריית מוצקין, בוגר תיכון אורט מוצקין. לאחר סיום הלימודים, שירת ביחידת 8200 כמתרגם. לאחר השירות הצבאי, הצטרף לעמותת הבוגרים של 8200. לאחר שהשתחרר מצה"ל, למד משפטים באוניברסיטת חיפה, ובמהלך הלימודים שימש כיו"ר מועצת הסטודנטים למשפטים. לאחר סיום הלימודים עבד במשרד ראש הממשלה ובהמשך כיהן כיועץ פרלמנטרי ליו"ר סיעת קדימה בכנסת השמונה עשרה. בהמשך למד תואר שני במשפט ציבורי, וכיהן כראש תחום מדיניות ציבורית בהסתדרות הרפואית. כחלק מתפקידו שימש כרכז צוות המשימה לקידום רופאות ורכז פורום בריאות הציבור בהסתדרות. בשנת 2017 עבר להתגורר בארצות הברית למשך כשנה, במסגרת תוכנית המנהיגות של קרן "פולברייט" בתחום מדיניות בריאות הציבור. בשנת 2022 נבחר להיות מנכ"ל עמותת הבוגרים של 8200, לאחר שקודם לכן הוא ניהל את 8200 Impact, תוכנית שעוסקת בשילוב יכולותיהם של בוגרי 8200 במיזמי סטארטאפ חברתיים. כחלק מעבודתו כמנכ"ל העמותה, נוצר שיתוף פעולה בין הארגון למיזם עדות 7.10. בנוסף, יזם כנס שעסק בשימוש באמצעים טכנולוגיים על מנת להילחם באנטישמיות ברחבי העולם, בשיתוף פעולה עם גורמים כגון משרד התפוצות, הליגה נגד השמצה ועוד. שמילו פעיל למען זכויות להט"ב ושימש כרכז קשרי ממשל של איגי. לצד זאת, בשנת 2017 היה ממקימי החברה לרפואת להט"ב בהסתדרות הרפואית, שמקדמת את היחס ללהט"ב בתחום הרפואה ואת הרפואה הלהט"בית בישראל. כיהן כחבר בוועדת ההיגוי של מרכז רפואת הלהט"ב של איכילוב. בשנת 2018 נבחר למנכ"ל הוועד למלחמה באיידס, ושימש בתפקיד זה עד שנת 2020. מתגורר בתל אביב. דיקלה שחף, חן שמילו, בוגר אורט קרית מוצקין ומנכ"ל 'בוגרי 8200', סוגר מעגל, באתר mynet‏ קריות, 2 בספטמבר 2023 לילך דניאל, פרויקט מיוחד: המשפטנים המובילים מקהילת הלהט"ב בישראל, באתר תקדין, ‏19 ביוני 2018 דוד נגד גוליית – הגרסה הטכנולוגית של המאבק באנטישמיות, באתר וואלה, 10 בספטמבר 2024 יובל בגנו, ‏לזכור ולא לשכוח: בוגרי 8200 נרתמים לתיעוד עדויות מ־7 באוקטובר, באתר מעריב אונליין, 28 ביולי 2024 ד"ר רותי גופן, החברה לרפואת להט"ב אושרה ע"י ההסתדרות הרפואית בישראל, באתר WDG‏, 10 בפברואר 2017 נועה שוויקי, חן שמילו, מנכ"ל עמותת בוגרי 8200, באתר tech12, ‏9 ביוני 2022
סלין לה דיווין

סלין לה דיווין היא דמות דראג קווין המגולמת על ידי האמן והפעיל החברתי אסף פרן. משנת 2012 היא מופיעה ומנחה את אירועי ומצעדי הגאווה בבאר שבע. פרן נולד וגדל בבאר שבע. בגיל 15 החל להופיע כמלכת דראג. תחילה, הופיע בהרכב "נותנות בעקב". הרכב זה הופיע בליין "המונרו", ליין המסיבות הלהט"בי היחיד בבאר שבע באותה תקופה. בנוסף, באותה תקופה הקים את ליין "הג'נדר בלנדר", שהיווה במה פתוחה לאמני דראג מדרום הארץ. בשנת 2014 הקים את ליין "הטווינק", שהיה ערב דראג דו שבועי. בשנת 2016 פתח בית ספר לדראג בבאר שבע, בו למדו התלמידים על איפור, עיצוב שיער ועוד. בשנת 2020 יצר את ליין "המוגזם", ליין חודשי בו התארחו מלכות הדראג המובילות בישראל. בשנת 2022 הצטרף להרכב "דראג בראנץ'" מבית חברת וואן נייט אונלי. כחלק מההרכב, שנחשב לאחד ממופעי הדראג המצליחים בישראל, הופיע בירושלים, תל אביב, חיפה ועוד. לצד זאת, הופיע ביחד עם אמני דראג בינלאומיים כמו פנג'ינה הילס (אנ') וקוקו מונטריז (אנ'). בשנת 2021 יצר את דגל הגאווה הגדול במזרח התיכון, שאורכו 30 מטר ורוחבו 9 מטר ביחד עם יואב מאיר. דגל זה נפרס בכניסה לבאר שבע, לכבוד אירועי הגאווה בעיר. מאז הדגל מככב במצעדי הגאווה בבאר שבע ובמצפה רמון. בשנת 2022 עיצב בגדים לתערוכת "לובשים גאווה", בה הוצגו גברים בעלי ברית של הקהילה הגאה לבושים בבגדים בצבעי הגאווה. התערוכה הוצגה בדיזנגוף סנטר ובין המשתתפים ניתן למנות את פבלו רוזנברג, דוד דביר, ירמי קפלן ועוד. מחוץ לדראג, עובד כמאפר, לצד היותו בעלים של סטודיו לעיצוב אופנה ועסק למיצגים ותוכן אומנותי לאירועים. מתגורר בבאר שבע עם בן זוגו דקל. מילון היופי - 4.3.23 - אסף פרן, סרטון באתר יוטיוב (אורך: 9:06) פותחות את הארון עם סלין לה דיווין, סרטון באתר יוטיוב (אורך: 3:28) מתן לנדאו, סלין מלכת המדבר, באתר WDG, ‏9 בינואר 2016 יהלי אוזן, מי את סלין לה דיווין, באתר באר שבע נט, ‏2 ביוני 2020 "הכי גדול במזרח התיכון": דגל גאווה ענק בבאר שבע, באתר ‏מאקו‏, 16 ביוני 2021 יעקב לוי, צפו: אלפי משתתפים במצעד הגאווה בבאר שבע, באתר mynet‏, 16 ביוני 2022 מצעד הגאווה במצפה רמון, סרטון באתר יוטיוב (אורך: 2:09), 1 ביולי 2022 מיטל שרעבי, ‏"לובשים גאווה": תערוכת אופנה חברתית לכבוד שבוע הגאווה, באתר מעריב אונליין, 8 ביוני 2022
עלי רדא עבאס

עלי רדא עבאס (בערבית: علي رضا عباس, בתעתיק מדויק: עלי רצ'א עבאס; ידוע גם בשם: אבו חוסין בריש; נולד ב-1964) הוא מפקד כוח רדואן, יחידת העילית של ארגון חזבאללה. עבאס, יליד באריש שבאזור צור בדרום לבנון, בן 60, הוכשר באיראן והיה עוזרו של אבראהים עקיל, מפקד כוח רדואן שחוסל בתקיפה ישראלית בביירות. בשנות ה-90 שרד ניסיון התנקשות יחד עם עקיל. לאורך השנים שימש בתפקידים צבאיים בכירים בארגון, ובדרך כלל הופיע בתקשורת כשפניו מכוסות. לפי דיווחים, סגנו בכוח רדואן הוא עלי מוסא דקדוק, המזוהה עם פעילות חזבאללה בגולן הסורי. עלי רדא עבאס, המכונה אבו חוסין בריש, הוא המפקד של כוח רדואן, יחידת העילית של ארגון הטרור חזבאללה. לאחר חיסולו של איבראהים עקיל, שהיה מפקד כוח רדואן עד לחיסולו. עבאס מונה לתפקיד זה לאחר ששימש כעוזרו של עקיל. עבאס, יליד באריש שבאזור צור בדרום לבנון, בן 60, הוכשר באיראן והיה דמות בולטת בחזבאללה. לאורך השנים הוא שימש בתפקידים צבאיים בכירים ונודע כמפקד מבצעים משמעותי בדרום לבנון. הוא שרד ניסיון התנקשות בשנות ה-90 יחד עם עקיל, ונראה בדרך כלל בתקשורת כשפניו מכוסות. בעקבות החיסול של עקיל, חזבאללה חווה שינויים משמעותיים במבנה הפיקוד שלו. עבאס נדרש להוביל את כוח רדואן בתקופת מלחמת חרבות ברזל, כאשר מספר מפקדים נוספים בכוח רדואן חוסלו בחיסול של עקיל. על פי דיווחים, סגנו החדש בכוח רדואן הוא עלי מוסא דקדוק, שהיה אחראי על "תיק הגולן" של חזבאללה, המוקדש לפעולות הארגון בגולן הסורי. כוח רדואן חזבאללה שחר קליימן, לאחר החיסול בדאחייה: המפקדים שצפויים לרשת את מקום הבכיר בחיזבאללה, באתר ישראל היום, 21 בספטמבר 2024 ליאור בן ארי, הוכשר באיראן, שרד ניסיון התנקשות בשנות ה-90: דיווח – זה המפקד החדש של רדואן, באתר ynet, 21 בספטמבר 2024 ליאור בן ארי, כל הבכירים שחוסלו בתקיפה בדאחייה – ומי מפקדי החיזבאללה שנותרו בחיים?, באתר ynet, 21 בספטמבר 2024 ספיר ליפקין, ‏אחרי חיסול איבראהים עקיל: הבכיר שיפקד על כוח רדואן, באתר ‏מאקו‏, 21 בספטמבר 2024
רחל מאופקים (סרט)

רחל מאופקים הוא סרט טלוויזיה דרמה תיעודית ישראלי העוקב אחר סיפורה של רחל אדרי ובעלה דוד שהוחזקו כבני ערובה בביתם שבאופקים על ידי מחבלים. הסרט נוצר על ידי זהר וגנר כחלק מפרויקט השנה ל-7 באוקטובר של תאגיד השידור הישראלי והוא שודר ב-12 באוקטובר 2024 בכאן 11. בבוקר מתקפת 7 באוקטובר, רחל ודוד אדרי הוחזקו בביתם שבאופקים כבני ערובה על ידי חוליית מחבלים. במשך 20 שעות שרדו הזוג אדרי לבדם עם המחבלים עד לחילוצם על ידי כוחות הביטחון. במהלך השעות, רחל הציעה למחבלים אוכל ושתייה, שוחחה איתם וטיפלה באחד הפצועים. הסרט עוקב אחר רצף האירועים באמצעות שחזורים, צילומים מחיי היום-יום וחומרי ארכיון ממצלמות השוטרים. לפי נתוני צפייה ראשוניים כולל צפייה נדחית עד 2:00 בלילה, הסרט השיג 8.1 אחוזי צפייה במגזר היהודי ו-223 אלף צופים באוכלוסייה הכללית. הסרט קיבל ביקורות מעורבות, שהתייחסו בין היתר לשבירת הקיר הרביעי בסרט – המעבר החוזר ונשנה בין סצינות הדרמה לקטעי "מאחורי הקלעים" המראים את תהליך העבודה עליהן יחד עם אדרי עצמה. ניר וולף מעיתון "ישראל היום" כתב על הסרט שהוא ”סרט שונה, אשר מטשטש גבולות בין הז'אנרים”, אך ציין ש”הדרמה לא מחזיקה כלום” אלא ש”השיחות שניהלה רחל עם הצוות שעבד על צילום הדרמה הן שסיפקו את האמוציות והעניין”. ליאור בן עמי מעיתון "ידיעות אחרונות" כתב על הסרט שהוא ”סרט מטלטל, מרגש, שמזגזג בעדינות בין שלושת רובדי הסרט, ולוקח ברגישות מכל אחד מהם”. אבישי סלע מאתר "Time Out" טען שהסרט ”לא החליט מה הוא רוצה להיות”, דבר שלטענתו ”עושה עוול לסיפור המטורף שאדרי הביאה למסך”. ב-31 באוקטובר 2023 פורסם ש"נו דרמה" ו"שמונה הפקות" החלו לעבוד על סרט טלוויזיה תיעודי מתוסרט על סיפורה של רחל אדרי, שטרם נרכש על ידי אחד מגופי השידור הישראלים. שם העבודה של הסרט היה "רחל, 20 שעות באופקים". ביולי 2024 פורסם שמירב גרובר תגלם את רחל ואלברט אילוז יגלם בעלה דוד. בנוסף, אביתר אדרי, בנם השוטר של רחל ודוד, ישחק בתפקיד עצמו. הצילומים החלו באותו חודש, כאשר אדרי הייתה נוכחת בסט הצילומים על מנת לעזור בשחזור. צילומי הסרט נערכו בסט צילומים שעוצב כהעתק מדויק של בית משפחת אדרי באופקים. אתר האינטרנט הרשמי של רחל מאופקים טליה לוין, ‏אלברט אילוז נכנס לנעליו של בעלה של רחל מאופקים | ריאיון, באתר מעריב אונליין, 9 באוקטובר 2024 רותה קופפר, "מעולם לא התאהבתי בדמות מסרטיי כמו ברחל מאופקים", באתר כלכליסט, 9 באוקטובר 2024 אורן דגן, ‏לביים את רחל מאופקים, באתר דבר העובדים בארץ ישראל, 10 באוקטובר 2024 רחל מאופקים: הסרט החדש שיחשוף תיעודים בלעדיים מבית המשפחה, באתר אייס, 22 בספטמבר 2024 רייטינג: מאסטר שף או משחקי השף? זו המנצחת הגדולה של הלילה, באתר אייס, 13 באוקטובר 2024 ניר וולף, הדוקו על רחל מאופקים: המגה-סטארית הקלילה והמצחיקה נמוגה, באתר ישראל היום, 12 באוקטובר 2024 ליאור בן עמי, וונדרוומן, באתר ynet, 13 באוקטובר 2024 אבישי סלע, ‏טעם של החמצה: "רחל מאופקים" הוא פספוס גדול של סיפור גדול, באתר "Time Out ישראל", 13 באוקטובר 2024 רן בוקר, סיפורה של רחל מאופקים יובא בסרט טלוויזיה חדש, באתר ynet, 31 באוקטובר 2023 ציוץ של כאן ברשת החברתית אקס (טוויטר), 3 ביולי 2024 רחל מאופקים - הסרט: זו הכוכבת שתגלם את גיבורת ה-7.10, באתר אייס, 3 ביולי 2024
אור-לי ניב

אור-לי ניב (נולדה ב-2 ביוני 1967) היא ממלאת מקום וסגנית ראש עיריית גבעתיים מטעם רשימת גבעתיים שלנו. בעבר סגן אלוף בצה"ל. הובילה לראשונה את עירה כעיר הידידותית ביותר ללהט"ב בישראל. יצרה תקדים שבו על מצבת הקבר של בנם החייל, שנהרג במתקפת הפתע על ישראל, ובדף יזכור הרשמי של חללי צה"ל כתובים שלושת הוריו, שתי אמהות ואבא. נולדה ביפו לפנינה, שעלתה מטורקיה ולויקטור שעלה ממרוקו. הגדולה מבין שלושה אחים. בילדותה המשפחה עברה לתל אביב, ובהמשך חייה עברה לגבעתיים. בשנת 2008 השתחררה מצה"ל בדרגת סגן-אלוף, לאחר עשרים וחמש שנות שירות במהלכן עסקה בתפקידי הדרכה, פיקוד, וכח אדם. לאורך השנים שימשה כמפקדת קורס קצינות, ראש מנהל הקצינים וראש תחום משאבי האנוש של אגף התקשוב. עם פרישתה מצה"ל עבדה במיזם סיסמה לכל תלמיד. למדה תואר ראשון בלימודי ארץ ישראל וגאוגרפיה בבר-אילן ותואר שני בניהול מערכות בריאות באוניברסיטת בן-גוריון. בשנת 2013 נבחרה למועצת עיריית גבעתיים מטעם רשימת גבעתיים שלנו בראשות רן קוניק. לאחר הבחירות מונתה לסגנית ראש העירייה, וקיבלה את תיק הקהילה של העיר. במסגרת זו, הקימה את עמותת קהילתיים, שתקציבה השנתי מוערך ביותר מ-50 מיליון ש"ח. לצד זאת, ניב שימשה לאורך השנים כאחראית על נושאי הנשים, בריאות, נוער, ביטחון, תרבות, פנאי ועוד. נכון ל-2024, מספר 2 בעיר אחרי ראש העיר, סגנית ראש העירייה בשכר, מ"מ לראש העירייה, מחזיקת התיקים: תרבות קהילה ופנאי, אירועים, בריאות, חירום וביטחון, הקהילה הגאה, מוגנות בחירום, יו"ר מועצת הנשים העירונית, יו"ר עמותת קהילתיים, יו"ר וועדות מל"ח, יו"ר וועדת ביטחון וחברה בוועדת כח אדם בכיר. כמחזיקת תיק הלהט"ב בעיריית גבעתיים, הובילה לכך שגבעתיים דורגה כעיר הידידותית ביותר ללהט"ב בישראל. על פועלה בתחום זה בעירייה ואל מול משרד הביטחון, קיבלה את עיטור הגאווה מטעם האגודה למען הלהט"ב בשנת 2024. מתגוררת בגבעתיים ביחד עם מיכל, בת זוגה, ולהן שלושה ילדים משותפים שהן מגדלות בהורות משותפת. בנן הבכור, עומרי ניב פיירשטיין, נפל בקרב על מחנה זיקים. משרד הביטחון הכיר בניב ובבת זוגה כאמהות שכולות, ועל קברו של עומרי רשומים שמות שלושת ההורים (אור-לי ניב, מיכל אדלשטיין-ניב וקובי פיירשטין). שתי החלטות אלו נחשבות לתקדימיות מטעם משרד הביטחון. שמואל חוגי, הוריו של חלל צה"ל ינציחו את זכרו בפסטיבל הקולנוע בקאן, באתר, מאקו, 13 במאי 2024 עומרי ניב פיירשטין, באתר "יזכור" של משרד הביטחון אור-לי ניב – EverybodyWiki Bios & Wiki, באתר he.everybodywiki.com גבעתיים פלוס, אור-לי ניב, סגנית ראש העיריה לשעבר, הממוקמת במקום ה-3 ברשימת “גבעתיים שלנו” -, באתר האתר Gplus. אתר הבית 'גבעתיים פלוס' 'רמת גן פלוס', ‏2018-10-11 משה כהן, ‏"אם לא נדע להתאים את השירותים לתושבים – לא נהיה רלוונטיים", באתר מעריב אונליין, 5 ביוני 2023 חברי המועצה, באתר הבית של עיריית גבעתיים אור לי ניב, מ"מ וסגנית ראש עיריית גבעתיים זכתה בעיטור הגאווה מטעם האגודה למען הלהט"ב מיכל ברונר, ‏"יש פעילויות להט"ב גם בבתי ספר ממלכתיים דתיים", באתר ‏מאקו‏, 30 ביוני 2023 טליה פלד קינן, "אין אופציה אחרת": עומרי נפל בקרב, שמות 3 ההורים נכתבו על המצבה, באתר חדשות 13, 18 בנובמבר 2023
מקסים טלוברוב

מקסים ודימוביץ' טלוברוב (באוקראינית: Максим Вадимович Таловєров; נולד ב-28 ביוני 2000) הוא כדורגלן אוקראיני המשחק בעמדת מגן בקבוצת ל.א.ס.ק. לינץ ובנבחרת אוקראינה. מקסים טלוברוב נולד בעיר נלצ'יק שברוסיה, בתקופה, בה אביו, ודים טלוברוב, שיחק בקבוצת ספרטק נלצ'יק. גדל בעיירה וליקה נובוסילקה במחוז דונצק של אוקראינה. התגלה ככישרון כבר בגיל מאוד צעיר. התחנך באדמיה לכדורגל של המועדון שחטאר דונצק. בגיל 15 עבר לקבוצת הנערים של ארסנל קייב, אך כעבור שנה שב לדונצק וצורף לקבוצת הנוער של אולימפיק דונצק. בגיל 19 חתם על חוזה הראשון שלו בקבוצת דינמו צ'סקה בודייוביצה מליגת העל הצ'כית. הוא שיחק בהתחלה בקבוצה הצעיר של המועדון ובהמשך הושאל למשך כחצי עונה לקבוצת ספרטה פראג. בספרטה שיחק גם כן בקבוצה הצעירה. בעונת 2020/2021 הצטרף לסגל הקבוצה הבוגרת של דינמו צ'סקה בודייוביצה. בינואר 2022 חתם בקבוצת סלביה פראג. ביולי של אותה שנה הושאל למשך עונה אחת לקבוצת סלובן ליברץ. בפברואר 2023 הועבר (גם בהשאלה) לקבוצה האוסטרית ל.א.ס.ק. לינץ. בפברואר 2024 חתם טלוברוב עם הנהלת ל.א.ס.ק. על חוזה שחקן עד לשנת 2027. בשנת 2021 זומן טלוברוב לסגל הנבחרת הצעירה של אוקראינה. הוא השתתף עם הנבחרת באליפות אירופה בכדורגל עד גיל 21, בה הגיע עם קבוצתו עד לשלב חצי הגמר. טלוברוב נטל חלק בארבעה מתוך חמשת משחקי הנבחרת בטורניר. בתחילת 2024 זומן טלוברוב לנבחרת הבוגרת של אוקראינה. את הופעת הבכורה שלו במדי הנבחרת ערך ב-21 במרץ 2024 - נכנס כמחליף במהלך משחק מול נבחרת בוסניה והרצגובינה במסגרת מוקדמות יורו 2024. נכלל בסגל נבחרת אוקראינה לטורניר יורו 2024. השתתף במשחק אחד בלבד - נכנס כמחליף בתוספת הזמן במהלך משחק נגד נבחרת סלובקיה בשלב הבתים. היה בסגל הנבחרת האולימפית של אוקראינה בבאולימפיאדת פריז. נטל חלק בכל שלושת משחקי הנבחרת בטורניר. מדיה וקבצים בנושא מקסים טלוברוב בוויקישיתוף מקסים טלוברוב, ברשת החברתית אינסטגרם מקסים טלוברוב, באתר Transfermarkt מקסים טלוברוב, באתר Soccerway מקסים טלוברוב, באתר WorldFootball.net מקסים טלוברוב, באתר National Football Teams מקסים טלוברוב, באתר FootballDatabase.eu Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
טקס פרסי גראמי ה-67

טקס פרסי גראמי ה-67 הוא טקס פרסי מוזיקה שהכיר בהקלטות, היצירות והאמנים הטובים ביותר של שנת הזכאות (מה-16 בספטמבר 2023 עד 30 באוגוסט 2024) כפי שנקבע על ידי חברי האקדמיה הלאומית לאמנויות ומדעי ההקלטה. הוא יתקיים ב-2 בפברואר 2025 בקריפטו. קום ארנה בלוס אנג'לס, הטקס ה-22 שנערך במקום, וישודר ב-CBS ויהיה זמין לצפייה בפרמאונט+. שינויים עיקריים כוללים התאמות לקריטריונים של זכאות, שינויי שמות של קטגוריות, ועדכונים לגבי הנחיות הגשה בקטגוריות מסוימות. אמנים אורחים (Featured Artists) שלהם פחות מ-50% מזמן הנגינה באלבום יזכו לתעודת זכייה בקטגוריות של אלבום בז'אנרים השונים (לא כולל קטגוריות כמו אלבום התיאטרון המוזיקלי הטוב ביותר או הקטגוריות הכלליות והיצירתיות). בקריטריונים של קטגוריית "פזמונאי השנה, לא קלאסי" צומצמה הדרישה למינימום הגשה של שירים בהם הכותב זוכה לקרדיט ככותב או כותב-שותף מחמישה לארבעה שירים. המספר המקסימלי של שירים בהם הכותב מופיע ככותב ראשי או אמן אורח בקטגוריה הנ"ל עלה מארבעה לחמישה. קריטריוני קטגוריית "ביצוע ה-R&B העממי הטוב ביותר" עודכנו כדי לייצג טוב יותר את הסגנון הקלאסי של מוזיקת ה-R&B/נשמה ולהבדיל בין פרשנויות עכשוויות לז'אנר. קריטריוני קטגוריית "אלבום הפופ הווקאלי העממי הטוב ביותר" הורחבו כך שאלבומים מקהילת מחזות הזמר יתקבלו, ונקבע כי יותר מ-75% מההקלטות באלבום חייבות להיות חדשות ושלא שוחררו בעבר. קריטריוני קטגוריית "אלבום מוזיקת הילדים הטוב ביותר" עודכנו לכלול דרישה להגשת מילים ותרגומים לאנגלית עם ההגשה, ולקבוע כי קהל היעד המיועד הוא תינוקות ועד גיל 12. קטגוריית "אלבום הדאנס/אלקטרוני הטוב ביותר" הוגדרה כך שיותר מ-50% מהאלבום חייבים להיות מורכבים מהקלטות דאנס/אלקטרונית. קטגוריית "הפסקול הטוב ביותר של משחקי וידאו או מדיה אינטראקטיבית" עודכנה כך שלפחות 50% מהמוזיקה בפסקול המשחק או המדיה האינטראקטיבית ייגזרו מתוכן חדש שהופץ במהלך שנת הזכאות לפרס הגראמי. קטגוריית "הקלטת הרמיקס הטובה ביותר" עברה מתחום ההפקה, הנדסה, הלחנה ועיבוד לתחום הפופ והדאנס/אלקטרוניקה. קטגוריית "הקלטת הפופ דאנס הטובה ביותר" שינתה את שמה ל-"הקלטת הדאנס פופ הטובה ביותר". קטגוריית "אלבום הדאנס/מוזיקה אלקטרונית הטוב ביותר" שינתה את שמה ל-"אלבום הדאנס/אלקטרוני הטוב ביותר". מוזיקת "קונחונטו" תיכלל כעת בקטגוריית "אלבום השורשים האזורי הטוב ביותר" במקום בקטגוריית "אלבום המוזיקה המקסיקנית הטוב ביותר (כולל טחאנו)". אתר האינטרנט הרשמי של טקס פרסי גראמי ה-67 GRAMMY Awards Updates For The 2025 GRAMMYs: Here's Everything You Need To Know About GRAMMY Awards Categories Changes & Eligibility Guidelines | GRAMMY.com, grammy.com
תיירנו בארי (2000)

תיירנו איסיאגה בארי ארבאלו (בצרפתית ובספרדית: Thierno Issiaga Barry Arévalo; נולד ב-12 בינואר 2000 בסנטה קרוס דה טנריפה שבספרד) הוא כדורגלן ספרדי-גינאי המשחק בעמדת קשר הכנף בקבוצת אנוסיס נאון פאראלימני מליגת העל הקפריסאית, בהשאלה מפאפוס, ובנבחרת גינאה. בארי גדל במחלקת הנוער של טנריפה, ובשנת 2018 החל לשחק בקבוצות המילואים של המועדון. ב-23 באפריל 2021 חתם על חוזה חדש במועדון. ב-4 בספטמבר ערך את הופעת הבכורה שלו בקבוצה הראשונה של המועדון, בניצחון 2-0 על פונפראדינה במסגרת המחזור הרביעי בליגה הספרדית השנייה לעונת 2021/2022. בסך הכל ערך שתי הופעות ליגה במדי המועדון. ב-1 בספטמבר 2022 הושאל ל-SD לוגרונייס מהפרימרה דיוויסיון RFEF. הוא ערך תשע הופעות ליגה במדי המועדון. ב-13 בספטמבר 2023 חתם בארי באקריטאס חלוראקאס מליגת המשנה הקפריסאית. הוא ערך 21 הופעות ליגה במדי המועדון, בהן הבקיע עשרה שערים. ב-1 ביולי 2024 חתם בפאפוס מליגת העל הקפריסאית, וב-22 באוגוסט הושאל לאנוסיס נאון פאראלימני, גם היא מליגת העל הקפריסאית. בארי נולד בסנטה קרוס דה טנריפה שבספרד לאב גינאי ולאם ספרדייה. ב-19 במרץ 2022 זומן לסגל נבחרת גינאה לקראת משחקי הידידות נגד נבחרות דרום אפריקה וזמביה. ב-25 במרץ ערך את הופעת הבכורה שלו בנבחרת, בתיקו 0-0 נגד נבחרת דרום אפריקה. תיירנו בארי, ברשת החברתית פייסבוק תיירנו בארי, ברשת החברתית אינסטגרם תיירנו בארי, באתר Transfermarkt תיירנו בארי, באתר Soccerway תיירנו בארי, באתר BDFutbol תיירנו בארי, באתר National Football Teams תיירנו בארי, באתר FootballDatabase.eu El Tenerife renueva a una de sus perlas de la cantera, DeporPress, ‏2021-04-23 (בספרדית) El Tenerife devora a una Deportiva que se deja el liderato, MARCA, ‏2021-09-04 (בספרדית) La ilusión y el compromiso de dos debutantes canteranos, www.clubdeportivotenerife.es (בספרדית) Tenerife vs. Ponferradina - 4 September 2021 - Soccerway, int.soccerway.com Thierno, cedido a la SD Logroñés, www.clubdeportivotenerife.es (בספרדית) Redacción, El blanquiazul Thierno, convocado con la selección absoluta de Guinea, Stadium Tenerife, ‏2022-03-19 (בספרדית) South Africa vs. Guinea - 25 March 2022 - Soccerway, int.soccerway.com